CELEX: E2014C0545
Language: da
Date: 2014-12-08 00:00:00
Title: EFTA-Tilsynsmyndighedens beslutning nr. 545/14/KOL af 8. december 2014 om bemyndigelse af Island til i henhold til artikel 14, stk. 6, i den retsakt, der henvises til i punkt 66n i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF som ændret), at fravige visse fælles regler om luftfartssikkerhed og om ophævelse af kollegiets beslutning 362/14/KOL af 14. september 2014 [2015/1946]

29.10.2015   
            
            
               DA
            
            
               Den Europæiske Unions Tidende
            
            
               L 283/22
            
         EFTA-TILSYNSMYNDIGHEDENS BESLUTNING
   Nr. 545/14/KOL
   af 8. december 2014
   om bemyndigelse af Island til i henhold til artikel 14, stk. 6, i den retsakt, der henvises til i punkt 66n i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF som ændret), at fravige visse fælles regler om luftfartssikkerhed og om ophævelse af kollegiets beslutning 362/14/KOL af 14. september 2014 [2015/1946]
   EFTA-TILSYNSMYNDIGHEDEN HAR —
   
      under henvisning til artikel 14, stk. 6 og 7, i den retsakt, der henvises til i punkt 66n i bilag XIII til aftalen om Det Europæiske Økonomiske Samarbejdsområde som tilpasset ved Det Blandede EØS-Udvalgs afgørelse nr. 163/2011 af 19. december 2011,
      Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF som ændret,
      og til artikel CAT.POL.A.210(b)(2), (b)(4) og (b)(5) i bilag IV til den retsakt, der henvises til i punkt 66nf i bilag XIII til EØS-aftalen som tilpasset ved Det Blandede EØS-Udvalgs afgørelse nr. 147/2013 af 15. juli 2013,
      Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008 som ændret,
      begge som tilpasset til EØS-aftalen ved dennes protokol 1,
   
   under henvisning til udtalelse fra EFTA-udvalget for transport af 3. september 2014, og
   ud fra følgende betragtninger:
   
               (1)
            
            
               Island har anmodet om tilladelse til at anvende en vis fravigelse fra de fælles luftfartssikkerhedsregler, der er indeholdt i gennemførelsesbestemmelserne til forordning (EF) nr. 216/2008.
            
         
               (2)
            
            
               I henhold til artikel 14, stk. 7, som tilpasset vurderede EFTA-Tilsynsmyndigheden på grundlag af en henstilling fra Det Europæiske Luftfartssikkerhedsagentur af 17. juni 2011, 31. juli 2014 og 12. november 2014 behovet for den foreslåede fravigelse, og hvilket sikkerhedsniveau fravigelsen ville indebære. Myndigheden konkluderede, at der med afvigelsen ville blive opnået et sikkerhedsniveau svarende til det, der opnås ved at anvende de fælles regler for luftfartssikkerhed, forudsat at nærmere bestemte betingelser opfyldes.
            
         
               (3)
            
            
               I henhold til artikel 14, stk. 7, i forordning (EF) nr. 216/2008 meddeler EFTA-Tilsynsmyndigheden sin beslutning til alle EFTA-landene, der også har ret til at anvende denne fravigelse.
            
         
               (4)
            
            
               I medfør af artikel 14, stk. 7, i forordning (EF) nr. 216/2008 som tilpasset skal Europa-Kommissionen, når Europa-Kommissionen og EFTA-Tilsynsmyndigheden udveksler oplysninger om en beslutning, der er taget i overensstemmelse med artikel 14, stk. 7, meddele oplysningerne fra EFTA-tilsynsmyndigheden til EU-medlemsstaterne, og EFTA-Tilsynsmyndigheden skal meddele oplysningerne fra Europa-Kommissionen til EFTA-landene.
            
         
               (5)
            
            
               Beskrivelsen af fravigelsen og de tilknyttede betingelser bør udformes således, at andre EFTA-lande kan anvende denne foranstaltning, når de er i samme situation, uden at det kræver yderligere godkendelse fra EFTA-Tilsynsmyndigheden. Dog bør EFTA-landene meddele, at de anvender fravigelser, da dette kan have virkninger uden for det pågældende land.
            
         
               (6)
            
            
               Foranstaltningerne i denne beslutning er i overensstemmelse med udtalelse fra EFTA-udvalget for transport —
            
         VEDTAGET DENNE BESLUTNING:
   Artikel 1
   Denne beslutning ophæver beslutning nr. 362/14/KOL.
   Artikel 2
   Island har tilladelse til at fravige kravene i artikel CAT.POL.A.210(b)(2), (b)(4) og (b)(5) i bilag IV til forordning (EU) nr. 965/2012 som omhandlet i bilaget til denne beslutning, forudsat at betingelserne i afsnit 2 i bilaget til denne beslutning bliver overholdt.
   Artikel 3
   Alle EFTA-landene har ret til at anvende de foranstaltninger, der er omhandlet i artikel 2 og anført i bilaget til denne beslutning, samt med forbehold for underretningspligten jf. artikel 14, stk. 6, i forordning (EF) nr. 216/2008 som tilpasset.
   Artikel 4
   Denne beslutning er rettet til Island. Den engelske udgave er autentisk.
   Artikel 5
   Denne beslutning skal meddeles Island, Liechtenstein, Norge og Europa-Kommissionen.
   
      Udfærdiget i Bruxelles, den 8. december 2014.
      
         
            For EFTA-Tilsynsmyndigheden
         
         Helga JÓNSDÓTTIR
         
            Medlem af kollegiet
         
         Xavier LEWIS
         
            Direktør
         
      
   
   
      BILAG
      
         ISLANDS FRAVIGELSE AF KOMMISSIONENS FORORDNING (EU) Nr. 965/2012 FOR SÅ VIDT ANGÅR HINDRINGSFRIHED VED START I ÍSAFJÖRÐUR LUFTHAVN, ISLAND (BIIS).
      
      1.   BESKRIVELSE AF FRAVIGELSEN
      Ved at fravige artikel CAT.POL.A.210(b)(2), (b)(4) og (b)(5), hindringsfrihed ved start i bilag IV (Del-CAT) til forordning (EU) nr. 965/2012 (1) som ændret, kan Island tillade luftfartselskabet Air Iceland (Flugfélag Íslands) at anvende en krængningsvinkel på 25 grader ved 100 ft for deres F50- og Dash 8-flyvemaskiner i Ísafjörður lufthavn, Island (BIIS) med henblik på at overholde kravene om hindringsfrihed ved start, der fremgår af artikel CAT.POL.A.210 i bilag IV til forordning (EU) nr. 965/2012.
      2.   BETINGELSER FOR ANVENDELSE AF FRAVIGELSEN
      Fravigelsen anvendes kun på driftsforhold i Ísafjörður lufthavn, Island (BIIS) for så vidt angår påkrævede minima for vejrforhold og sigtbarhedskriterier, vind og krav til kontaminering af landingsbanen som beskrevet i Det Europæiske Luftfartssikkerhedsagenturs driftsevalueringsrapport af 17. juni 2011.
      Denne fravigelse gælder for luftfartselskabet Air Iceland (Flugfélag Íslands) på baggrund af de yderligere foranstaltninger, luftfartselskabet har iværksat med henblik på at opnå et sikkerhedsniveau svarende til det, der opnås ved at anvende de fælles tekniske krav og administrative procedurer i forordning (EU) nr. 965/2012 som ændret. De yderligere foranstaltninger vedrører luftfartøjets funktion, udvælgelse og træning af flyvebesætninger, gyldighedsperioden for flyvebesætningernes kvalifikationer og kompetencer, restriktioner vedrørende luftfartøjers MEL, luftfartselskabets kvalitetssystem og sikkerhedsforvaltningssystem, yderligere driftsprocedurer og elektronisk briefing af besætningen vedrørende drift i BIIS og er beskrevet i den ovenfor nævnte evalueringsrapport fra Det Europæiske Luftfartssikkerhedsagentur.
      
         (1)  Den retsakt, der henvises til i punkt 66nf i bilag XIII til EØS-aftalen som tilpasset ved Det Blandede EØS-Udvalgs afgørelse nr. 147/2013 af 15. juli 2013 (forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008) som ændret ved forordning (EU) nr. 800/2013 af 14. august 2013 og forordning (EU) nr. 83/2014 af 29. januar 2014 som tilpasset til EØS-aftalen ved dennes protokol 1 (»forordning (EU) nr. 965/2012«).